1Adanna PUWANG Iya Pommakuwasaé, "Poléi matu essona sininna tau iya matempoé sibawa majaé ritunui pada-pada daramé. Iyaro essoé ritunui matu mennang gangka cappu, sibawa dé’gaga risésa polé ri mennang.
2Iyakiya untu’ iko iya matinulué lao ri Iyya, akuwasak-Ku iya mappassalama’é mompoi matu pada-pada mata essoé, sibawa tappana mappapoléi ajjappang. Leppe’ko matu sibawa marennu pada-pada ana’ saping iya nappaé massu polé ri wakkéé.
3Iyaro essoé tinda’-Ka matu, sibawa mucaui matu sining tau majaé, angkanna pada-padai matu mennang awu iya muléjja-léjja’é.
4Engngerangngi sining pappagguruwanna atak-Ku Musa, éngngerangngi hukkung-hukkung sibawa parénta-parénta iya Uwabbéréyangngé lao ri aléna ri Bulu Sinai untu’ riturusi ri sininna umma Israélié.
5Iyakiya ri wettu dé’napa napolé esso iya héba’é sibawa maseroé iya Upattentuéro, Usuroi matu lao ri iko Nabi Elia.
6Naébbui matu sining ambo’é sibawa sining ana’é masséddi ati, kuwammengngi dé’ Upolé paccappui wanuwammu."
bug_Latn bug_Latn bug_Latn bug_Latn bug_Latn bug_Latn